Giovanni Legrenzi

Giovanni Legrenzi (1626–1690) var en italiensk komponist.

Biografi
Legrenzi fikk den første musikkutdannelsen av faren, som var fiolinist og komponist. I 1645 ble den 19 år gamle Giovanni ansatt som organist ved kirken San Maria Maggiore i Bergamo, og etter at han ble presteviet i 1651, ble han også satt inn som sjelesørger. Han samarbeidet tett med kapellmester Maurizio Cazzati, og deres triosonater i kirkesonatestil ble oppført under messene.   

Legrenzis første instrumentalverk stammer fra denne tiden, og viser at han kan regnes som Arcangelo Corellis forgjenger. I 1656 til 1665 var han kapellmester ved Accademia dello Spirito Sancto i Ferrara, og her begynte han å komponere operaer under innflytelse av librettisten Hippolito Bentivoglio.

I 1671 slo Legrenzi seg igjen ned i Venezia. Der ble han i 1681 visekapellmester i Markuskirken, og fire år senere avanserte han til maestro di cappella. Til hans elever hørte Antonio Lotti, Domenico Gabrielli, Antonio Caldara og kanskje den unge Antonio Vivaldi.

Referanser

Eksterne lenker 
 
 Kortbiografi, bach-cantatas.com
 
 

Italienske komponister
Italienske katolske prester
Barokkomponister
Operakomponister